*Projekts*

**Ministru kabineta rīkojumu projektu kopas par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā sākotnējās ietekmes novērtējuma ziņojums (apvienotā anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ierosināto Ministru kabineta (turpmāk – MK) rīkojumu grozījumu mērķis ir pārstrukturēt darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” (turpmāk – 2.2.1.1. pasākums) projektu finansējumu, aktivitātes pārvirzot projektiem, kas sniegtu ieguldījumu mērķtiecīgai vīrusa COVID-19 pandēmijas (turpmāk – COVID-19) izraisītās ekonomiskās krīzes seku pārvarēšanai.  Rīkojumu grozījumi stāsies spēkā nākamajā dienā pēc to izsludināšanas. |

|  |  |  |
| --- | --- | --- |
| **I. Tiesību akta izstrādes nepieciešamība** | | |
| 1. | Pamatojums | MK rīkojuma projekti par grozījumiem:  - MK 2020. gada 15. jūlija rīkojumā Nr. 374 “Par darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” un 2.2.1.2. pasākuma “Kultūras mantojuma digitalizācija” projektu iesniegumu atlases 1. un 2. kārtas projektu sarakstu Eiropas Savienības fondu 2014.-2020. gada plānošanas periodam” (turpmāk – MK rīkojums Nr.374);  - MK 2017. gada 4. septembra rīkojumā Nr. 478 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 15.0. versija)” (turpmāk – MK rīkojums Nr.478);  - MK 2017. gada 4.oktobra rīkojumā Nr. 549 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 30.0 versija) (turpmāk – MK rīkojums Nr.549)  ir izstrādāti pamatojoties uz MK 2020. gada 19. maija sēdes protokola Nr.34 33.§ “Informatīvais ziņojums “Par Eiropas Savienības struktūrfondu un Kohēzijas fonda finansējuma pārdalēm un risinājumiem COVID-19 seku mazināšanai”” 2. un 4.punktu, kas paredz atbalstīt iekšējās finansējuma pārdales darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.1.1.1. pasākumā “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” (turpmāk – 2.2.1.1. pasākums) starp projektiem, novirzot no vieniem projektiem atbrīvoto finansējumu citiem īstenošanā esošiem augsti prioritāriem projektiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīkojumu projekti paredz 2.2.1.1. pasākuma projektu finansējuma un aktivitāšu pārstrukturēšanu, lai valsts ekonomika pēc iespējas ātrāk atgūtos pēc COVID-19 ietekmes, tiek pārstrukturētas atsevišķu projektu aktivitātes, samazinot projekta tvērumu un paredzot atbrīvoto finansējumu novirzīt projektiem, kas sekmētu komersantus veidot jaunus pakalpojumus, kā arī veicinātu efektīvākus, digitalizētus un automatizētus valsts un komercsektora savstarpējās sadarbības procesus. Vienlaikus pārstrukturizācija nepieciešama, lai projektu savstarpējo atkarību dēļ sekmīgi un savlaicīgi pabeigtu valstiski nozīmīgas projektu aktivitātes.  1) MK rīkojuma projekts par grozījumiem MK rīkojumā Nr.374 paredz samazināt finansējumu šādiem 2.2.1.1. pasākuma pirmās kārtas projektiem:  1.1.) Labklājības ministrijas (turpmāk – LM) projektam “Deinstitucionalizācijas procesu atbalsta sistēma (1. kārta)”. Projekta apraksts apstiprināts ar MK 2016. gada 12. oktobra rīkojumu Nr. 594 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 3.1. versija) ar projekta izmaksām 1 700 000 *euro* apmērā. Projektā plānotā e-pakalpojuma “Pieteikšanās mācībām adoptētāja, audžuvecāka vai aizbildņa statusa saņemšanai/atjaunošanai” izveidei nepieciešama valsts sociālās politikas monitoringa informācijas sistēmas (turpmāk – SPOLIS) pārveide un saslēgums ar pakalpojumu sniegšanas un pārvaldības platformu. Sistēmas pārveide un pakalpojuma izveide ir atkarīga no platformas tehniskās dokumentācijas pieejamības 2020.gada septembrī, tāpēc, lai izvairītos no prasībām neatbilstoša pakalpojama izveides un ar to saistītajiem riskiem, ir lietderīgi e-pakalpojuma izveidi pārcelt uz otrās kārtas projektu, kas neietekmē 1. kārtas projekta mērķu sasniegšanu. Vienlaikus izdevīgu iepirkumu rezultātā projektā “Deinstitucionalizācijas procesu atbalsta sistēma (1. kārta)” ir izveidojušies ietaupījumi, kas kopā ar neīstenoto aktivitāti veido 235 419 *euro*, kas tiek pārceltas uz LM īstenoto 2. kārtas projektu “Deinstitucionalizācijas procesu atbalsta informācijas sistēma (2. kārta)”. Projekta apraksts apstiprināts ar MK 2019. gada 5. jūnija rīkojumu Nr. 268 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 47.0 versija) ar projekta izmaksām 700 000 *euro* apmērā. Projektam finansējums tiek palielināts par 235 419 *euro,* lai nodrošinātu pirmās kārtas projektā “Deinstitucionalizācijas procesu atbalsta sistēma (1. kārta)” neīstenotās aktivitātes īstenošanu, vienlaicīgi optimizējot izmaksas un jēgpilni izlietotu tām darbībām, kas nepieciešamas finansējuma saņēmēja pārvaldībā esošās deinstitucionalitāzijas politikas īstenošanai. Projektā par papildu finansējumu tiks izveidots un ieviests e-pakalpojums “Pieteikšanās mācībām adoptētāja, audžuvecāka vai aizbildņa statusa saņemšanai/atjaunošanai”, kā arī informācijas sistēmas SPOLIS un Labklājības informācijas sistēmas (turpmāk – LabIS) funkcionalitātes paplašināšanai, tai skaitā, oficiālās e-adreses funkcionalitātes izveidei informācijas sistēmā SPOLIS, statistisko rādītāju un pārskatu izstrādei informācijas sistēmā LabIS par tehnisko palīglīdzekļu piešķiršanas pakalpojumu personām ar funkcionāliem traucējumiem, tiks paplašināti datu apmaiņas risinājumi, izmantojot VRAA Valsts informācijas sistēmu savietotāju.  Labklājības ministrija kā projekta īstenotājs virzīs grozījumus MK 2016. gada 12. oktobra rīkojumā Nr. 594 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 3.1. versija)”.  1.2.) Valsts reģionālās attīstības aģentūras (turpmāk – VRAA) pirmās kārtas projektam “Teritoriālās attīstības plānošanas procesu un informācijas sistēmas attīstība”. Projekta apraksts apstiprināts ar MK rīkojumu Nr. 478 ar projekta izmaksām 1 000 000 *euro* apmērā. Projekta īstenošanas laikā bija jāizsludina iepirkums jauna projektā pilnveidojamās Teritorijas attīstības plānošanas informācijas sistēmas uzturētāja noteikšanai (pirmais iepirkums pārtraukts 2018. gada 18. septembrī, otrais iepirkums pārtraukts 2019. gada 10. jūlijā, trešā iepirkuma rezultātā līgums noslēgts 2020. gada 30. aprīlī). Projekta īstenošana tika kavēta un līdz ar to plānoto lokālplānojumu izstrādes funkcionalitātes pilnveidojumu, institūciju nosacījumu un atzinumu datu apmaiņas risinājumu (un attiecīgi arī video apmācību materiālu izstrāde) nevar tikt īstenota projektam paredzētajā termiņā. Attiecīgi, samazinot projekta tvērumu un neīstenojot minētās aktivitātes, atbrīvojas finansējums 224 950,68 *euro* apmērā, kuru lietderīgi pārvirzīt VARAM augsti prioritāra projekta “Datu izplatīšanas un pārvaldības platforma (DAGR)” attiecīga funkcionālā tvēruma un finansējuma paplašināšanai.  Vienlaikus tiek veikti grozījumi MK rīkojumā Nr. 478, kas apstiprina iepriekš norādīto samazināto projekta “Teritoriālās attīstības plānošanas procesu un informācijas sistēmas attīstība” tvērumu, finansējumu 775 049,32 *euro* apmērā, kā arī proporcionāli samazina uzturēšanai paredzēto finansējumu. Tā kā projekta ““Teritoriālās attīstības plānošanas procesu un informācijas sistēmas attīstība” izkļautās aktivitātes neietekmē rezultatīvos un iznākuma rādītājus, detalizētā projekta apraksta kopsavilkums netiek grozīts, tikai precizēta rādītāja “Atvērtas un publicēšanai Datu publicēšanas platformā pieejamas attīstības plānošanas procesa atvērto datu kopas” redakcija atbilstoši tehniskajam realizējumam. Veiktās izmaiņas ir saskaņotas ar VARAM kā informācijas un komunikācijas tehnoloģiju (turpmāk – IKT) pārvaldības organizāciju.  1.3.) VRAA pirmās kārtas projektam “Pakalpojumu sniegšanas un pārvaldības platforma”. Projekta apraksts apstiprināts ar MK rīkojumu Nr. 549 ar projekta izmaksām 4 500 000 *euro* apmērā. Projekta finansējuma apjoms jau tika samazināts ar MK rīkojumu Nr. 374, nosakot projekta finansējumu 3 462 000 *euro* apmērā. Grozījumi projekta “Pakalpojumu sniegšanas un pārvaldības platforma” aprakstā vēl nav veikti, bet tika konstatēts, ka projektā vēl ir izveidojušies ietaupījumi 174 350 *euro* apmērā, kas neietekmē projekta īstenošanu un kurus lietderīgi novirzīt VARAM prioritāram un augstas gatavības 2.2.1.1. pasākuma 2. kārtas projektam “Atvieglojumu vienotās informācijas sistēmas un latvija.lv atvēršana komersantiem un valsts un pašvaldības vienoto klientu apkalpošanas centru attīstība” darbību īstenošanai, kas sekmētu komersantus veidot jaunus pakalpojumus, kā arī veicinātu efektīvākus, digitalizētus un automatizētus valsts un komercsektora savstarpējās sadarbības procesus.  Vienlaikus iepriekš minētajam tiek veikti grozījumi MK rīkojumā Nr. 549, apstiprinot projektā “Pakalpojumu sniegšanas un pārvaldības platforma” samazināto finansējumu 3 287 650 *euro* apmērā un proporcionāli samazinātos izdevumus projekta rezultātu uzturēšanai, kā arī iekļaujot precizēto projekta aprakstu ar attiecīgi samazināto projekta tvērumu. Projekta tvēruma samazinājums saistīts ar projekta mērķa “Portāla un e-pakalpojumu lietojamības izmantošanas uzlabošana” aktivitāšu tvēruma samazināšanu. Projektā tiek izstrādāts portāla latvija.lv jaunā dizaina prototips, kas sniedz ieguldījumu vienveidīgas, ērtas, prognozējamas lietotāja pieredzes saskarē ar valsts pārvaldes e-pakalpojumiem nodrošināšanā, kā arī vienotai autentifikācijai. Tiek modernizēta e-pakalpojumu izpildes vide, nodrošinot no platformām neatkarīgu e-pakalpojumu.  Līdz ar to samazināti projekta iznākuma radītāji - pilnveidoto darbības procesu skaits samazināts no 12 uz 9.  Veiktās izmaiņas ir saskaņotas ar VARAM kā IKT pārvaldības organizāciju.    1.4.) Projektiem, kuriem ir noslēdzies īstenošanas termiņš:   * Kultūras informācijas sistēmu centra projekts “Mašīntulkošana”, * Latvijas Valsts radio un televīzijas centra projekts “E-identitātes un e-paraksta risinājumu attīstība” (sadarbības partneris - Pilsonības un migrācijas lietu pārvalde), * Vides aizsardzības un reģionālās attīstības ministrijas projekts “Publiskās pārvaldes informācijas un komunikācijas tehnoloģiju arhitektūras pārvaldības sistēma (PIKTAPS)” (sadarbības partneri – VRAA un Ventspils digitālais centrs),   vai projekta īstenošanas laikā ir radušies ietaupījumi:   * Rīgas domes Informācijas tehnoloģiju centra projekts “Pašvaldību klientu informācijas pārvaldības risinājums”,   tiek precizēts projekta īstenošanā izlietotais finansējums, radušos ietaupījumus novirzot augstas prioritātes VARAM projektam “Datu izplatīšanas un pārvaldības platforma (DAGR)”. Finansējuma apjoms – 69390,54 *euro.*  2) Finansējums tiek palielināts 2.2.1.1. pasākuma otrās kārtas jaunajiem prioritārajiem projektiem, kuru īstenošana vēl nav uzsākta:  2.1.) VARAM augsti prioritārajam projektam “Atvieglojumu vienotās informācijas sistēmas un latvija.lv atvēršana komersantiem un valsts un pašvaldības vienoto klientu apkalpošanas centru attīstība” papildus tiek piešķirts finansējums 174 350 *euro* apmērā, kas tiks izmantots Latvija.lv, atvieglojumu vienotās informācijas sistēmas un valsts un pašvaldības vienoto klientu apkalpošanas centru pilnveidošanai, paredzot integrāciju ar Datu izplatīšanas un pārvaldības platformu (DAGR). Kopā ar papildu finansējumu projekta izmaksas ir 3 694 350 *euro*.  2.2.) VARAM augsti prioritārajam projektam “Datu izplatīšanas un pārvaldības platforma (DAGR)” papildus piešķirts finansējums 294 341,22 *euro* apmērā, kas tiks izmantots ne tikai lokālplānojumu izstrādes procesu pilnveidei (teritorijas izmantošanas un apbūves noteikumu struktūru pilnveidei, izmaiņas ģeotelpisko datu konsolidācijā un papildus specifisku lokālplānojuma veidu izveidei pašvaldības nozīmes ceļa vai ielas noteikšanai), institūciju nosacījumu un atzinumu datu apmaiņas risinājumu izveidei, video apmācību materiālu sagatavošanai lietotājiem par īstenotajiem pilnveidojumiem (vai kādu no vissarežģītāk izpildāmajiem procesiem) TAPIS, bet arī lai projektā “Datu izplatīšanas un pārvaldības platforma (DAGR)” varētu piesaistīt jaunus partnerus DAGR platformai, tādējādi sekmējot DAGR aizvien plašāku izmantošanu, ilgtermiņā nodrošinot ietaupījumus datu apmaiņas nodrošināšanai piesaistītajiem partneriem.  Kopā ar papildu finansējumu projekta izmaksas ir 3 205 341,22 *euro*.  Projektu īstenotājiem, kuriem projektu tvērums tiek palielināts (LM un VARAM) vai samazināts (LM un VRAA) viena mēneša laikā no MK rīkojuma Nr.374 grozījumu spēkā stāšanās dienas jāiesniedz VARAM projektu detalizēto aprakstu un to pielikumu precizējumi par projektu tvēruma un finansējuma palielināšanu/ samazināšanu atbilstoši Ministru kabineta 2015. gada 17. novembra noteikumiem Nr.653 “Darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" īstenošanas noteikumi” noteiktajai kārtībai un VARAM 2017. gada 30. oktobrī apstiprinātajai metodikai “Par projektu iekļaušanu IKT mērķarhitektūrā” (pieejama VARAM tīmekļvietnē). Pēc projektu saskaņošanas VARAM, projekta īstenotājs divu nedēļu laikā virza projektu aprakstus apstiprināšanai MK. LM kā projektu īstenotājs virzīs grozījumus MK 2016. gada 12. oktobra rīkojumā Nr. 594 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 3.1. versija)” un MK 2019. gada 5. jūnija rīkojumā Nr. 2668 “Par informācijas sabiedrības attīstības pamatnostādņnu ieviešanu publiskās pārvaldes informācijas sistēmu jomā (mērķarhitektūras 47.0 vesrija)”.  MK rīkojuma projekts tiek papildināts ar MK sēdes protokollēmumu, kurā norādīti izdevumi 160 531,28 *euro* apmērā, kas radušies pārtraucot Valsts kancelejas projekta “Personāla vadības platformas projekts” (Nr.2.2.1.1/17/I/018) īstenošanu. Izdevumi tiek atzīti par neatbilstoši veiktiem, kurus nav iespējams atgūt un tie tiek attiecināti uz valsts budžeta izdevumiem. No projekta uzsākšanas 2018. gada 5. janvārī līdz tā pārtraukšanai 2020. gada 7. septembrī projektā veikti izdevumi 160 531,28 *euro* apmērā - summa veidojas no maksājumu pieprasījumiem Nr.1.-Nr.7. par summu 166 632,20 *euro* (no tām netiešās izmaksas 18 515,15 *euro*) un projekta izdevumiem no 2020. gada 1. jūlija līdz projekta pārtraukšanai 4 327,84 *euro* apmērā, kas kopā sastāda 170 960,04 *euro*. Netiešo izmaksu segums projekta īstenošanas laikā bija 8 086,39 *euro*, līdz ar to aprēķina izteiksme ir *170 960,04-18 515,15+8 086,39=160 531,28.* |
| 3. | Projekta izstrādē iesaistītās institūcijas un publiskas personas kapitālsabiedrības | LM, VARAM, VRAA. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Iedzīvotāji, komersanti, valsts pārvalde, pašvaldības, biedrības, nodibinājumi. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām projekta tiesiskais regulējums nemaina tiesības un pienākumus, kā arī veicamās darbības.  Rīkojumu projektiem būs labvēlīga ietekme, jo tiks sniegts ieguldījums Covid-19 pandēmijas izraisītās ekonomiskās krīzes seku pārvarēšanai, finansējumu efektīvāk izmantojot projektos ar lielāku tautsaimniecības nozīmi.  Rīkojumu projekti neietekmēs konkurenci, kā arī tam nav ietekmes uz nevalstiskajām organizācijām. |
| 3. | Administratīvo izmaksu monetārais novērtējums | Rīkojuma projekti šo jomu neskar. |
| 4. | Cita informācija | Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Rīkojuma projekti šo jomu neskar. |

|  |  |  |
| --- | --- | --- |
| IV. Tiesību akta projekta ietekme uz spēkā esošo tiesību normu sistēmu | | |
| 1. | Nepieciešamie saistītie tiesību aktu projekti | Projektu īstenotājiem, kuriem projektu tvērums tiek palielināts (LM un VARAM) vai samazināts (LM un VRAA) viena mēneša laikā no grozījumu spēkā stāšanās dienas jāiesniedz VARAM projektu detalizēto aprakstu un to pielikumu precizējumi par projektu tvēruma un finansējuma palielināšanu/ samazināšanu atbilstoši Ministru kabineta 2015. gada 17. novembra noteikumiem Nr.653 “Darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi” noteiktajai kārtībai un VARAM 2017. gada 30. oktobrī apstiprinātajai metodikai “Par projektu iekļaušanu IKT mērķarhitektūrā”. Pēc projektu saskaņošanas VARAM, projekta īstenotājs divu nedēļu laikā virza projektu aprakstus apstiprināšanai MK. LM kā projekta īstenotājs virzīs grozījumus MK 2016. gada 12. oktobra rīkojumā Nr. 594 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 3.1. versija)” un MK 2019. gada 5. jūnija rīkojumā Nr. 268 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 47.0 versija)”. |
| 2. | Atbildīgā institūcija | LM, VARAM |
| 3. | Cita informācija | Nav |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| **Rīkojuma projekti** šo jomu neskar |

|  |  |
| --- | --- |
| **VI. Sabiedrības līdzdalība un komunikācijas aktivitātes** | |
| Plānotās sabiedrības līdzdalības un komunikācijas aktivitātes saistībā ar projektu | Tā kā Rīkojuma projekti attiecas tikai uz valsts pārvaldes iestāžu IKT projektiem, tad sabiedrības iesaiste nav nepieciešama. |
| Sabiedrības līdzdalība projekta izstrādē | Rīkojuma projekti šo jomu neskar. |
| Sabiedrības līdzdalības rezultāti | Rīkojuma projekti šo jomu neskar**.** |
| Cita informācija | Nav |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | VARAM, CFLA. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. Rīkojumu projektiem nav ietekmes uz pārvaldes funkcijām, institucionālo struktūru un institūciju cilvēkresursiem. |
| 3. | Cita informācija | Nav |

Vides aizsardzības un reģionālās attīstības ministrs J. Pūce

Kalniņa 67026576

[lelda.kalnina@varam.gov.lv](mailto:lelda.kalnina@varam.gov.lv)